Author: Mariana Trifonova
Bio: Мариана Трифонова е родена  в София, България. Завършва Софийския  университет "Климент Охридски", специалностите "Българска филология" и "Психология".
Като студентка, лятно време, участвува в диалектоложки експедиции, организирани от "Института по Български език и Литература" към Българска Академия на Науките. Работи в екипа по създаването на "Родопски лингвистичен атлас". Заниманията й по диалектология оказват огромно влияние върху личността й. Понякога, работейки на терен като диалектолог в планината Родопи, е принудена да търси подслон и храна при непознати местни хора, дюа преспива в изоставени плевни, без ток и вода. Тези часове на самота отприщват фантазиите й. Събуждат дълбоки чувства на обич и уважение към местното население - ПОМАЦИТЕ. Формират у нея изключителна човешка толерантност към общностите със смесено вероизповедание - християни и мюсулмани - и събуждат интереса й към антропологията.
Започва работа като редактор в издателство на Българска Академия на Науките, а по-късно става и Главен редактор на същото издателство. Редактира многобройни учебници и учебни помагала. В много от тях участва и като автор.
От 1993 до 2000 година работи в Министерството на Културата като Говорител и Директор на Пресцентъра.
2000 година напуска Министерството на Културата. Нуждае се от неограничано свободно време, за да се занимава с това, което обича - да твори.
Автор е на книгите:
"Гращица", издадена 1993 г.
"Владетелят на сънищата", издадена 1995 г.
"Стратегията на паяка", издадена 1999 г.
Харесва й да пише стихова и да експериментира с езика. Поезията й е позната на много близък кръг от университетски приятели.